stanford-oval/wikipedia huggingface dataset:
Kaikkien pyhien kirkko (Helmsley)

| Kaikkien pyhien kirkko Church of All Saints |
| --- | --- |
 Kirkko etelästä kuvattuna.
Sijainti:  Helmsley, North Yorkshire
Koordinaatit:  54°14′48.84″N, 1°3′45″W
Kirkkokunta:  Englannin kirkko
Hiippakunta:  York
Rakentamisvuosi:  1100-luku
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kaikkien pyhien kirkko on anglikaaninen kirkkorakennus Helmsleyssä Englannissa, joka on Grade II* -luokan suojelukohde. Paikalle rakennettiin kirkko jo normanniaikana ja se on mainittu Domesday bookissa. Kirkossa on jäljellä joitakin osia 1100-luvulta, vaikka se remontoitiin perusteellisesti vuosina 1866-1869
Jäätiedotus

Jäätiedotus on talvimerenkulun tarpeisiin laadittu säännöllinen tiedote laivareittien ja satamien jäätilanteesta. Suomessa sen tunnetuin ilmentymä oli radiossa päivittäin säätiedotusta merenkulkijoille seurannut tiedote, joka sisälsi Merentutkimuslaitoksen jääpalvelun säännöllisesti antamat tiedot rannikon jäätilanteesta ja suomalaisten jäänmurtajien toiminnasta. Nykyisin jäätiedotuksia kuullaan radion Merisää-ohjelmissa, ja jäätilannetta ja muita säätietoja voi seurata radiolähetystä helpommin ja tarkemmin internetissä. 
Merentutkimuslaitoksen on nykyään korvannut Merikeskus.
Historiaa Suomessa ja Itämerellä

Merentutkimuslaitoksen jääpalvelu perustettiin 1919, ja yhtenä toimintamuotona alusta asti olivat päivittäiset jäätiedotukset. Pitkin rannikkoa nimetyt ”havaitsijat” keräsivät tietoa jäätilanteesta aluksi kerran viikossa perjantaisin ja lähettivät raporttinsa puhelimitse, joskus sähkeitse, merentutkimuslaitoksen jääosastolle. Perjantai-iltapäivisin jäätiedotus toimitettiin sanomalehdille julkaistavaksi. Tammikuussa 1922 jäätiedotuksia alettiin julkaista päivittäin. 1920-luvulla jäähavaintoasemia oli Suomen rannikolla jo satakunta ja aiemmin vapaaehtoispohjalta työskennelleille havainnoijille alettiin maksaa palkkioita.
Itämeren rantavaltioiden kesken tuoreita jäätiedotuksia alettiin välittää sähkötyksen keinoin tiettyjä numerokoodeja käyttäen, joskin eri mailla tahtoi olla omanlaisiaan koodijärjestelmiä. Vuonna 1925 Saksan Deutsche Seewarte kutsui naapurivaltioiden edustajat kokoukseen, jossa lyötiin lukkoon kaksi jääkoodijärjestelmää, toinen pohjoisille vesille eli Ruotsin, Suomen ja Viron käyttöön ja toinen eteläisemmille merialueille eli Alankomaita, Norjaa, Tanskaa ja Saksaa varten. Vuonna 1927 jäätiedotuksia alettiin lukea edellisenä vuonna perustetun Yleisradion ohjelmistossa päivittäin kello 13. Etelää kohti suunnatulta Hangon radioasemalta jäätiedotuksia alettiin lukea suomen ja ruotsin lisäksi saksaksi ja englanniksi.
Jussi Eronen

Jussi Eronen on suomalainen toimittaja. Hän työskenteli vuosina 2017–2020 Suomen Kuvalehden toimituspäällikkönä. Ennen sitä Eronen työskenteli vuosina 2015–2016 Yleisradion ajankohtais- ja featuretoimituksen esimiehenä. Hän irtisanoutui työstä sananvapaudesta syntyneiden näkemyserojen vuoksi. Vuosina 2012–2015 hän toimi MTV Uutisten toimituspäällikkönä vastaten muun muassa ajankohtais- ja aamuohjelmista, MTV3:n asiadokumenteista sekä Suomi-areenaa järjestävästä tapahtumajournalismin yksiköstä. Hän on työskennellyt MTV3:n 45 minuuttia -ohjelman vastaavana tuottajana (2005–2012), tutkivaan journalismiin erikoistuneena toimittajana (2002–2005) ja kanavan uutistoimituksen toimittajana (1996–2002)
Eronen on saanut työstään Koura-palkinnon (SuomiAreena-työryhmä, 2014), Päätoimittajien Yhdistyksen journalistipalkinnon (45 minuuttia -ohjelma, 2011) ja Suuren Journalistipalkinnon (2008) maan suurimmaksi epäillyn talousrikoksen, WinCapita-sijoitusklubin tutkimisesta. Hänet on palkittu myös Tutkivan journalismin yhdistyksen Lumilapio-palkinnolla (2009) vaalirahoittaja Nova Groupiin liittyvistä paljastuksista, Euroopan parlamentin journalismikilpailun tv-sarjan kansallisesta voitosta (2008) venäläisliikemiehen maakauppoihin liittyvästä raportoinnista sekä Kiitos eläimiltä -eläinsuojelupalkinnolla (2008) eurooppalaisten teurashevoskuljetusten julmuudet todistaneista ohjelmista.
Jussi Eronen on toiminut Julkisen sanan neuvoston (JSN) jäsenenä 2008–2010.
Tunnustukset

Lumilapio-palkinto 2010, tutkivasta työstä koskien vuoden 2007 eduskuntavaalien suurinta rahoittajaa Nova Group -yhtiötä.
Aiheesta muualla

45 minuuttia -ohjelman tekijät - MTV3.fi
Justinus I

Justinus I kuvattu tremissis-kolikossa.
Justinus I (450? –527) oli Itä-Rooman Bysantin keisari vuosina 518–527.
Justinus syntyi Traakiassa köyhiin oloihin. Hän muutti Konstantinopoliin noin vuonna 470 ja astui armeijan palvelukseen.
Kun keisari Anastasius I kuoli 10. kesäkuuta vuonna 518, hänellä ei ollut seuraajaa. Konstantinopolin senaatti joutui nyt ensimmäistä kertaa valitsemaan uuden keisarin. Lopulta päädyttiin Justinukseen, joka oli keisarillisen excubitores-palatsikaartin päällikkö.
Tullessaan keisariksi Justinus oli jo vanha mies ja todellinen valta hänen hallituskautensa aikana oli ilmeisesti hänen sisarenpojallaan, tulevalla keisarilla Justinianus I:llä.
Justinus I rakennutti vuonna 525 uudelleen maanjäristyksessä tuhoutuneen Anazarboksen kaupungin, joka nimettiin uudelleen hänen kunniakseen Justinianopolikseksi.
Aiheesta muualla

Kuvia tai muita tiedostoja aiheesta Justinus I Wikimedia Commonsissa
| 0 | 1 | 2 |
| --- | --- | --- |
| Edeltäjä: Anastasius I | Bysantin keisari | Seuraaja: Justinianus I |
Kaikkien pyhien kirkko (Leicester)

﻿
| Kaikkien pyhien kirkko (Leicester) All Saints Church |
| --- | --- |

Sijainti:  Leicester, Englanti
Koordinaatit:  52°38′17.16″N, 1°8′25.44″W
Kirkkokunta:  Englannin kirkko
Hiippakunta:  Leicesterin hiippakunta
Lisää rakennusartikkeleitaArkkitehtuurin teemasivulla
Kaikkien pyhien kirkko (engl. All Saints Church) on käytöstä poistettu Grade I -tason suojeltu kirkkorakennus Leicesterissä, Englannissa. Rakennusmateriaaleina on käytetty paikallista kiveä, kappelissa tiiltä ja katossa saviliusketta. Kirkko poistettiin käytöstä 1. tammikuuta 1983 ja luovutettiin Churches Conservation Trustille 8. heinäkuuta 1986.
Suojelupäätöksen perusteluissa mainitaan kirkon ikä, sijainti, keskiaikainen arkkitehtuuri, korkealaatuinen katto, kastemalja ja saarnatuoli.
Jukka Nyblom

Jukka Nyblom (s. 1951) on suomalainen tilastotieteilijä ja emeritusprofessori. Hän työskenteli Jyväskylän yliopistossa tilastotieteen professorina 2006–2016. Aiemmin hän oli 1998–2006 Joensuun yliopiston tilastotieteen professorina.
Akateeminen ura

Jukka Nyblom opiskeli tilastotiedettä Tampereen yliopistossa ja valmistui sieltä filosofian kandidaatiksi ja lisensiaatiksi. Tohtoriksi hän väitteli tilastotieteen alalta 1984 Joensuun yliopistossa. Väitöskirjassaan (Comparisons of tests for the presence of random walk coefficients in two simple linear models) hän teki vertailuja satunnaiskulkukertoimien (engl. random walk coefficient) esiintymisestä tilastollisissa testeissä kahden yksinkertaisen lineaarimallin avulla. Hän on myöhemminkin tutkinut vastaavanlaisia tilastollisia lineaarimalleja.
Valmistumisen jälkeen Nyblom työskenteli erilaisissa opetus-, hallinto- ja tutkimustehtävissä Vaasan korkeakoulussa sekä Tampereen ja Joensuun yliopistoissa. Vuodesta 1998 hän toimi Joensuun yliopiston tilastotieteen professorina. Tampereen yliopiston tilastotieteen dosentti Nyblom on ollut vuodesta 1989. Sen ohella hän on Turun, Oulun ja Helsingin yliopistojen dosentti.
Nyblom nimitettiin vuonna 2006 tilastotieteen professoriksi Jyväskylän yliopistoon ja hän aloitti tehtävässään heinäkuun alussa 2006. Professorin tehtävien lisäksi hän on toiminut mm. matematiikan ja tilastotieteen laitoksen varajohtajana. Hän ohjasi uransa aikana useita väitöskirjoja.
Tilastotieteen opetusta varten Nyblom on kirjoittanut oppimateriaalia. Eräs viimeisimmistä hänen laatimistaan luentomonisteista on Yleistetyt lineaariset mallit, joka ilmestyi vuonna 2015. Moniste pohjautuu professori Nyblomin aiemmin luennoimaan materiaaliin. Hän on aiemmin julkaissut myös muita teoksia tilastotieteen alalta. Timo Mäkeläisen kanssa hän kirjoitti ja julkaisi jo vuonna 1981 teoksen Comparisons of tests for the presence of random walk : coefficients in a simple linear model, joka vertailee erilaisia satunnaiskulkua testaavia tilastollisia testejä soveltaen lineaarista tilastollista mallia, jossa on käytetty erilaisia kertoimia (engl. coefficient). Hän laajensi tässä teoksessa esittämiään teemoja myöhemmin (1984) väitöskirjassaan, jossa hän tarkasteli kahta lineaarimallia yhden sijasta.
Nyblom siirtyi jäi toimestaan eläkkeelle 31. elokuuta 2016. Hän jatkaa tilastotieteellistä tutkimustaan emerituksena.
Tutkimustyö

Tilastotieteilijänä Nyblom on tutkinut mm. aikasarja-analyysejä. Lisäksi hän on perehtynyt erilaisiin niin kutsuttuihin robusteihin menetelmiin. Ne liittyvät robustin tilastotieteen nimellä tunnetun tutkimusalan tutkimukseen. Nyblomin tutkimustyön pääpainopiste on ollut tilastotieteen teorian tutkimuksessa. Hän on tehnyt tutkimusyhteistyötä useiden tilastotieteilijöiden kanssa.
Aiheesta muualla

Professori Nyblomin kotisivu Jyväskylän yliopisto.
Nyblomin tieteellisiä julkaisuja (Word-dokumentti). JY.
Järvenpää (Hämeenkoski)

Järvenpäätä elokuussa 2013
Järvenpää on Hämeenkosken kylä Hollolan ja Asikkalan rajalla. Se muodostaa yhdessä Hyrkkälän ja Putulan kanssa Putulankulman, josta tuli Päijät-Hämeen vuoden kylä 2003.
Hyrkkälän, Järvenpään ja Putulan yhdessä muodostamalla Putulankulmalla järjestetään heinäkuun kolmella ensimmäisellä viikolla kulttuuritapahtuma. Sen järjestää Putulan kirjasto- ja kotiseutuyhdistys, joka pitää yhdistyksen yksityistä kirjastoa entisen kestikievarin talousrakennuksessa Putulassa. Toukokuun viimeisenä viikonloppuna järjestetään kirjaston kirjamyyjäiset seututie 317:n ja Järvenpään tien risteyksen kohdalta pohjoiseen päin entisellä kestikievarilla päin.
Aiheesta muualla

Kartta (Arkistoitu – Internet Archive)
Hämeenkosken kylät ja alueet
Etola
Hankala
Huhti
Huijala
Hyrkkälä
Hyväneula
Järvenpää
Kaunkorpi
Koski
Käikälä
Leiniälä
Miehola
Padonmaa
Palomaa
Porvola
Putula
Saapas
Tenhiälä
Toijala
Töykkylä
Kaikkien sankari

| Kaikken sankari> Everyone’s Hero |
| --- | --- |

Ohjaaja:   Christopher Reeve  Daniel St. Pierre  Colin Brady 
Käsikirjoittaja:   Robert Kurtz  Jeff Hand 
Tuottaja:   Ron Tippe  Igor Khait 
Säveltäjä:  John Debney
Kuvaaja:  Andy Wang
Pääosat:   Jake T. Austin  Brian Dennehy  Ed Helms  Richard Kind  William H Macy  Mandy Patinkin  Raven-Symoné 
Valmistustiedot
Valmistusmaa:   Yhdysvallat  Kanada 
Tuotantoyhtiö:  Medusa Film
Levittäjä:  20th Century Studios Netflix
Kesto:  87 minuuta
Alkuperäiskieli:  englanti
Aiheesta muualla
IMDb 
AllMovie
Infobox OKVirheellinen NIMI-arvo: 
Kaikkien sankari (Everyone’s Hero) on vuonna 2006 julkaistu yhdysvaltalainen-kanadalainen animaatioelokuva, jonka ohjasi Christopher Reeve.
Ääninäyttelijät

| Alkuperäinen näyttelijä | Rooli |
| --- | --- |
Jake T. Austin: …Yankee Irving
Rob Reiner: …Screwie
Whoopi Goldberg: …Darlin
William H. Macy: …Lefty Maginnis
Robin Williams: …Napoleon Cross
Raven-Symoné: …Marti Brewster
Cherise Boothe: …Rosetta Brewster
Forest Whitaker: …Lonnie Brewster
Mandy Patinkin: …Stanley Irving
Dana Reeve: …Emily Irving
Robert Wagner: …Mr. Robinson
Brian Dennehy: …Babe Ruth
Gideon Jacobs: …Tubby
Järvenpää (Forssa)

| Järvenpää |
| --- | --- |
Kaupunki:  Forssa
Suuralue:  Keskustaajaman suuralue
Koordinaatit:  60°49.5′N, 023°39.9′E
Kaupunginosa nro:  11
Väkiluku:  137 (31.12.2011)
Järvenpää on yksi Forssan kaupunginosista. Vuoden 2011 lopussa Järvenpään tilastoalueella (kaupunginosassa) oli 137 asukasta. Järvenpää on Kaukjärven pohjoisrannalle rakentunut melko maaseutumaisena säilynyt kaupunginosa. Tähänkin kaupunginosaan on viime vuosikymmeninä rakennettu uusia omakotitaloja.
Aiheesta muualla

Kartta Forssan osa-alueista: Väestönlaskennan 2006 osa-alueet, Forssa (JPG)  24.1.2006. Hämeen liitto. Viitattu 9.4.2013.[vanhentunut linkki]
Forssan suuralueet ja kaupunginosat
| --- | --- |
Keskustaajaman suuralue:  Haudankorva • Järvenpää • Kaikula • Keskusta • Kivimäki • Korkeavaha • Kuhala • Kuusto • Lamminranta • Linikkala • Ojalanmäki • Paavola • Pikku-Muolaa • Pispanmäki • Talsoila • Vieremä
Parkkiaron suuralue:  Parkkiaro
Entisen Koijärven suuralue:  Kojo • Matku • Suonpää
Huomautus. Keskustaajaman ja Parkkiaron suuralueilla kaupunginosat on samaistettu vastaavien tilastoalueiden kanssa. Entisen Koijärven suuralueella ei ole kaupunginosia, mutta alue on kuitenkin jaettu kolmeen tilastoalueeseen.
Forssan maarekisterikylät
| --- | --- |
Forssan kauppalan alue:  Haudankorva* • Järvenpää • Kuhala • Kuusto • Linikkala* • Lunttila* • Talsoila • Vieremä
Koijärven kunnan alue:  Kojo* • Kokko* • Kölli • Matku* • Menonen* • Raitoo
Huomautus. Maarekisterikylien ja kuntien rajat eivät noudata täydellisesti toisiaan. Asteriskilla (*) merkityistä kylistä pieni tai pääosa sijaitsee naapurikuntien Tammelan tai Urjalan puolella. Forssaan kuuluu osia myös Jokioisten ja Kaukjärven kylistä, mutta ne on jätetty tässä mainitsematta.
Kacper Urbański

Kacper Urbański (s. 7. syyskuuta 2004 Gdańsk) on puolalainen jalkapalloilija, pelipaikaltaan keskikenttäpelaaja. Hän on pituudeltaan 183-senttimetrinen. Hän edustaa Italian Serie A:ssa pelaavaa Bolognaa. Hän pelasi Puolan A-maajoukkueessa ensimmäisen kerran kesäkuussa 2024.
Lechia Gdańskin junioreissa pelannut Urbański nousi seuran Ekstraklasassa pelaavaan edustusjoukkueeseen ensimmäisen kerran kaudella 2019–2020. Hän pelasi joukkueessa neljä pääsarjaottelua ennen siirtymistään Bolognaan, ensin helmikuussa 2021 lainalle ja sitten italialaisseuran omistukseen kesällä 2021. Kahdella ensimmäisellä kaudellaan hän pelasi kummallakin vain yhden Serie A -ottelun, ja kolmas kausi kului kokonaan Bolognan reservijoukkueessa. Kaudella 2023–2024 hän pelasi Serie A:ssa 22 ottelua, joissa hän oli yhdeksän kertaa avauskokoonpanossa.
Urbański on pelannut useissa Puolan nuorisomaajoukkueissa. Hän pelasi avauskokoonpanossa kolme ottelua alle 19-vuotiaiden EM-kilpailuissa 2023. Hän pelasi Puolan A-maajoukkueessa ensimmäisen kerran kesäkuussa 2024 ystävyysotteluissa Ukrainaa ja Turkkia vastaan. Hän kuuluu Puolan joukkueeseen EM-kilpailuissa 2024. Ensimmäisessä alkulohko-ottelussa Alankomaita vastaan hän pelasi avauskokoonpanossa ja toisessa ottelussa Itävaltaa vastaan hän pääsiloppuminuuteiksi vaihdosta kentälle.
Järvenpää Vineyard -seurakunta

| Järvenpää Vineyard |
| --- | --- |
Suuntautuminen:  kristinusko
Kirkkokunta:  Vineyard
Perustettu:  2022
Pääkirkko:  Yliopettajankatu 6 Järvenpää
Aiheesta muualla
Sivusto
Infobox OKNimi-testi OK: 
Järvenpää Vineyard on kristillinen seurakunta Järvenpäässä. Järvenpää Vineyard on yhteyttä vaaliva, lapset ja nuoret huomioiva yhteisö, johon kaikenikäiset ovat tervetulleita.
Järvenpää Vineyard syntyi vuonna 2022 kahden paikallisen seurakunnan Vineyard Uusimaan sekä Overflown yhdistyttyä. Seurakunnan toiminta-alueena on Järvenpää, Kerava ja Tuusula.
Aiheesta muualla

Suomen Vineyard-kirkko
Juho Kokko (selostaja)

Juho Kokko (s. 30. heinäkuuta 1999) on suomalainen urheiluselostaja ja toimittaja.
Kokko on tullut tunnetuksi jääkiekon ja moottoriurheilun selostajana. Hän aloitti jääkiekon Mestiksen selostamisen 16-vuotiaana Fanseat-kanavalla vuonna 2016. Jääkiekon SM-liigaotteluita hän on selostanut vuodesta 2017 alkaen C Morelle, Telialle ja Ruudulle.
Kaudesta 2022 eteenpäin Kokko on toiminut rallin MM-sarjan pääselostajana C Morella. Lisäksi Kokko selostaa myös rallicrossin MM-sarjaa ja driftingiä. Hänet on tunnettu intohimoisesta asenteesta moottoriurheiluun ja maininnut suurimmaksi haaveeksi selostaa Formula Ykkösiä.
Hän on selostanut myös jalkapalloa muun muassa Veikkaus-TV:lle. Formuloita Kokko on selostanut V Sportille ja Elisa Viihde Sportille.
Lisäksi Kokko on toiminut vuoden 2020 kesällä Etelä-Saimaan ja Uutisvuoksen toimittajana.
Kokko on ylioppilas. Hän valmistui kesäkuussa 2018 Kimpisen lukiosta. Ja sitä ennen hän valmistui Kimpisen yläasteelta. Kokko opiskelee Jyväskylän yliopistossa, pääaineena journalistiikka.
Varusmiesaikoinaan Kokko toimi maasotakoulussa soittokunnan mediavarusmiehenä. Hän juonsi Puolustusvoimien kesäkiertueen 2019 ja 2022. Hänen sotilasarvonsa on korpraali ja hänelle on myönnetty Rakuunaristi.
Jyrki Louhi

| Jyrki Louhi> Henkilötiedot |
| --- | --- |
Syntynyt: 28. maaliskuuta 1978 (ikä 46) Nurmo, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  181 cm
Paino:  88 kg
Pelinumero:  9
Pelaajaura
Pääsarjaura:  1996–2011
Seurat:  HPK (SML) AIK IF (SEL) Jokerit (SML)
| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Suomi 1998 | jääkiekko |  |
Jyrki Louhi (s. 28. maaliskuuta 1978 Nurmo) on uransa päättänyt suomalainen jääkiekkoilija. Hän pelasi laitahyökkääjä, ja tunnettiin muun muassa energisyydestään sekä kovista taklauksistaan. Louhi pelasi urallaan yhteensä 606 SM-liigan runkosarjaottelua tehden niissä tehot 91+133=224. Jäähyminuutteja hän keräsi 579. Louhi pelasi myös kauden 2001–2002 Elitserien-joukkue AIK IF:ssä.
Ura

Louhi oli alun perin Etelä-Pohjanmaalta kotoisin, mutta lähti jo teini-iässä Hämeenlinnaan. Hän pääsi ensi kertaa liigajoukkueen rinkiin 18 vuoden iässä, kun silloinen HPK:n päävalmentaja Hannu Kapanen havaitsi Louhen potentiaalin.
Myöhemmin Kapanen otti Louhen myös alle 20-vuotiaiden maajoukkuerinkiin, ja saavutuksena olikin nuorten alle 20-vuotiaiden maailmanmestaruus vuonna 1998,
Louhi aloitti jääkiekkouransa SM-liigassa HPK:ssa, siirtyi kaudeksi 2001–2002 Ruotsiin Elitserieniin AIK:n riveihin, josta kuitenkin palasi vuoden visiitin jälkeen takaisin HPK:hon. HPK:ssa Louhi nousi seuraikoniksi. Mestaruusjuhliin päättyneen kauden 2005–2006 jälkeen hänelle oli tullut täyteen yhdeksän kautta hämeenlinnalaisten riveissä. Louhi on kaikkien aikojen toiseksi eniten otteluita HPK:n paidassa pelannut pelaaja. Keväällä 2006 Louhi päätti siirtyä Helsinkiin ja Jokereihin kaksivuotisella sopimuksella. Hän voitti siellä keväällä 2007 SM-hopeaa.
Kesällä 2009 hyökkääjä Louhi palasi kolmen vuoden tauon jälkeen Hämeenlinnaan ja HPK:hon kaksivuotisella sopimuksella. Hän voitti keväällä 2010 SM-hopeaa ja lopetti pelaajauransa seuraavaan kevääseen 2011.
HPK on jäädyttänyt Jyrki Louhen pelinumeron #9. Pelipaita nostettiin HPK:n kotihallin Rinkelinmäen kattoon 2.10.2012.
Yksityiselämä

Louhi valmistui Aalto-yliopistosta kauppatieteiden maisteriksi vuonna 2015. Hänen pääaineensa oli yritysjuridiikka ja pro gradu -tutkielmansa nimi Urheilijan verosuunnittelun mahdollisuudet niin kotimaisessa kuin ulkomaisessa kontekstissa.
Louhi toimii yksilöurheilijoihin rahaa sijoittavassa Sport Fund Management Oy:ssa salkunhoitajana. Hän on myös Jääkiekkoliiton ja HPK liiga Oy:n hallituksen jäsen.
Kalevi Kanto

Kalevi Kanto (s. 25. helmikuuta 1947) on suomalainen entinen nyrkkeilijä.  Kanto kilpaili EM-kilpailussa 1967  Roomassa raskaassa keskisarjassa 81kg. Kanto on moninkertainen Suomenmestari. Kanto edusti Helsingin Jyryä ja myöhemmin Tapanilan Erää.
Josip Broz Titon kunnianosoitukset

Titon univormu, jossa jugoslavialaisia mitaleita
Josip Broz Tito otti elämänsä aikana vastaan lukuisia kunnianosoituksia niin rautaesiripun molemmilta puolelta sekä kolmansista maista.
Ritarikunnat > Jugoslavialaiset

Jugoslavian tähden ritarikunnan 1. luokka (1954)
Vapauden ritarikunta (1945)
Kansallissankarin ritarikunta (1944, 1972 & 1977)
Sosialistisen sankarityön ritarikunta (1950)
Kansallisen vapautuksen ritarikunta (1943)
Sotalipun ritarikunta (1951)
Jugoslavian lipun ritarikunta ketjulla (1947)
Partisaanin tähden ritarikunnan 1. luokassa (1943)
Tasavallan ritarikunnan 1. luokka (1960)
Veljeyden ja yhtenäisyyden ritarikunnan 1. luokka (1943)
Kansallisarmeijan ritarikunnan 1. luokka (1951)
Sotilasansioiden ritarikunnan 1. luokka (1951)
Rohkeuden ritarikunta (1943)
Vuoden 1941 partisaanien muistomitali (1944)
Lähde:
Muuta

Podgorican kaupunki tunnettiin nimellä Titograd vuoteen 1991, jolloin noin 90 % montenegrolaisista äänesti kansanäänestyksessä kaupungin nimen vaihtamisesta. Yksi Sarajevon pääkaduista on nimetty Titon mukaan vuodesta 1945 lähtien: Marsalkka Titon katu (bosn. Ulica Maršala Tita).
Kaikkien pyhien kirkko (Norton Fitzwarren)

| Kaikkien pyhien kirkko |
| --- | --- |

Sijainti:  Norton Fitzwarren, Somerset, Yhdistynyt kuningaskunta
Koordinaatit:  51°01′38.7″N, 003°08′49.0″W
Seurakunta:  Englannin kirkko
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kaikkien pyhien kirkko (engl. Church of All Saints) on 1200-luvun lopussa rakennettu kirkko Englannin Somersetissä Bathin ja Wellsin hiippakunnassa. Kirkkorakennus, joka on rakennussuojeluluokassa Grade II*, remontoitiin 1800-luvun puolivälissä.
Kirkkomaan lounaiskulman sanotaan olleen mustalaisten hauta-aluetta.
Aiheesta muualla

Kuvia tai muita tiedostoja aiheesta Kaikkien pyhien kirkko (Norton Fitzwarren) Wikimedia Commonsissa
Seurakunnan sivut[vanhentunut linkki]
Kaikkien naisten monni

| Kaikkien naisten monni |
| --- | --- |
 Elokuvan juliste.
Ohjaaja:  Lasse Pöysti
Käsikirjoittaja:  Lasse Pöysti Joel Laikka (romaani)
Tuottaja:  Mauno Mäkelä
Säveltäjä:  Einar Englund
Pääosat:  Lasse Pöysti Toini Vartiainen Reino Valkama Rauha Rentola Toppo Elonperä Paavo Jännes Jutta Zilliacus Heikki Savolainen
Valmistustiedot
Valmistusmaa:  Suomi
Tuotantoyhtiö:  Fennada-Filmi
Ensi-ilta:  1952
Kesto:  80 min
Alkuperäiskieli:  Suomi
Seuraaja:  Miljonäärimonni
Aiheesta muualla
IMDb 
Elonet
Infobox OKNimi-testi OK: 
Kaikkien naisten monni on Lasse Pöystin ohjaama suomalainen elokuva vuodelta 1952.
Sen on tuottanut Mauno Mäkelä, ja sen ensi-ilta oli 4. heinäkuuta 1952 Helsingissä Bio Rexissä ja Tuulensuussa. Elokuvan alkuperäisidea  perustuu Joel Laikan romaaniin Aikamiehen aapinen vuodelta 1945. Elokuvakäsikirjoituksessa käytetty työnimi oli ...Nieminen tulee.
Kaikkien naisten monni oli nuoren Pöystin tilaisuus kokeilla kykyjään ohjaajana ja käsikirjoittajana näyttelijäntyön ohella. Fennada-Filmi tehtaili 1952–1958 sotilasfarssin vuosittain, ja tämä oli ensimmäinen. Pöystin esittämä alokas Nieminen on lukutaidoton, mikä luonnollisesti aiheuttaa hämminkiä varuskunnassa.
Suomalainen elokuvatuotanto kärsi aihepulasta, ja 1950-luvun liukuhihnatuotannon vuosina määrä oli laatua tärkeämpää. Kuten lähes kaikki suomalaiset tuon aikakauden komediaelokuvat, myös tämä elokuva sai kriitikoilta kylmän vastaanoton. Arviossa elokuvan on sanottu sisältävän kliseitä kliseiden perään.
Aiheesta muualla

Kaikkien naisten monni Elonet.